4. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 118482  της 23 Ιουλ. /2 Αυγ.2001 (ΦΕΚ Β΄1021) Εκτύπωση εντύπου για τις συμβάσεις του Ν.2844/2000 (ΦΕΚ 220/Α) Έχοντας υπόψη τις διατάξεις: α)του άρθρου 3 παρ. 1 του Ν.2844/2000 (ΦΕΚ 220/Α΄) «Συμβάσεις επί κινητών ή απαιτήσεων υποκείμενες σε δημοσιότητα και άλλες συμβάσεις παροχής ασφάλειας». β)του άρθρου 29Α του Ν. 1558/85 (ΦΕΚ 137/Α΄) όπως προστέθηκε με το άρθρ. 27 του Νόμ. 2081/92 (ΦΕΚ 154/Α΄) και τροποποιήθηκε με το άρθρ. 1 παρ. 2α του Νόμ. 2469/97 (ΦΕΚ 38/Α΄). γ)το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Το προβλεπόμενο στο άρθρο 3 παράγραφος 1 εδάφιο τελευταίο του Ν.2844/2000 έντυπο για τις συμβάσεις του νόμου αυτού, εκτυπώνεται σε λευκό χαρτί γραφής 100 γραμμαρίων και αποτελείται από (1) φύλλο. Το φύλλο έχει διαστάσεις 42 εκατοστά (πλάτος) επί 29,7 εκατοστά (μήκος) και διαιρείται σε δύο ημίφυλλα, τα οποία διπλώνονται ώστε να σχηματίζεται ένα τετρασέλιδο. (Αντί για τη σελ.79) Σελ. 79(α) Τεύχος 1413 Σελ. 37 Συμβάσεις παροχής ασφάλειας (ενέχυρο, υποθήκη κ.λπ.) 12.Β.β.4 Στην πρώτη σελίδα του εντύπου αναγράφονται τα στοιχεία των συμβαλλομένων, το είδος και οι όροι της συμφωνίας, η μορφή της ασφάλειας (σταθερή ή κυμαινόμενη), το νόμισμα και το ποσό του ασφαλιζομένου κεφαλαίου, το έντοκο ή όχι του κεφαλαίου, το ύψος του επιτοκίου, ο γενεσιουργός λόγος και το ύψος της ασφαλιζόμενης απαίτησης. Στη δεύτερη σελίδα του εντύπου αναγράφονται τα στοιχεία που αφορούν το αντικείμενο ασφάλειας (ενεχυραζόμενο πράγμα ή ενεχυραζόμενη ή εκχωρούμενη απαίτηση ή άλλα αντικείμενα ασφάλειας). Στην ίδια σελίδα τίθενται επίσης η ημερομηνία και οι υπογραφές των συμβαλλομένων και η θεώρηση αυτών. Στην τρίτη σελίδα του εντύπου καταχωρίζονται οι τυχόν μεταβολές της αρχικής συμφωνίας. Στην τέταρτη σελίδα σημειώνονται τα σχετικά με την απόσβεση – εξάλειψη του ενεχύρου. Σε περίπτωση που ο υφιστάμενος για τη συμπλήρωση των ανωτέρω στοιχείων κενός χώρος δεν επαρκεί, μπορεί να χρησιμοποιηθεί συμπληρωματικά το δεύτερο ήμισυ της τέταρτης σελίδας του εντύπου και σε περίπτωση ανάγκης, μετά τη σελίδα 4, μπορεί να χρησιμοποιηθεί το κάτω μέρος της τρίτης σελίδας. Το αναλυτικό περιεχόμενο κάθε σελίδας με τις οικείες υποσημειώσεις εμφαίνεται στα προσαρτημένα στο παράρτημα της παρούσας απόφασης υποδείγματα (1-4). Σελ. 80(α) Τεύχος 1413 Σελ. 38 12.Β.β.4 Συμβάσεις παροχής ασφάλειας (ενέχυρο, υποθήκη κ.λπ.) 